生命有TAKE2

《生命有TAKE2》係香港電視廣播有限公司時裝電視劇。監製徐正康。

故事概要 
任職地產公司嘅力同地盤工頭全分別因衝動犯事，被判入獄。二人獄中相遇，經了解後化敵為友，更結識咗樂於助人嘅社工珊。之後力刑滿出獄，本來想重新開始，但被連番白眼，喺岳母嘅冷嘲熱諷下，一時意氣同老婆儀分居。而對儀一直未忘情嘅「鑽石王老五」年就乘機力加追求。

另一方面，全出獄後同力開設裝修公司，昔日同倉囚犯紛紛投靠，公司業務漸有起色。之後力更得年嘅幫助，重獲專業資格，有機會重新振作，但為咗個人聲譽同前途，而逐漸疏遠一眾釋囚。全獨力難撐，裝修公司陷入困境，但好彩得到珊嘅鼓勵，二人患難見真情。呢個時候，力嘅小叔豪為咗私利偷工減料，引致地盤意外，全部人都被困喺塌土之中，命懸一線。究竟力會唔會伸出援助之手？

事件 
劇集拍攝期間，有一場戲通告突然改早，結果佘詩曼遲咗18分鐘，結果張永豪就追著佢嚟鬧，鬧佢「淨係識帶塊嘢返工」，事後佘詩曼向高層表明以後拍劇唔想再見到佢，多年後記者再問及事件，佘詩曼仍然話「對於一個素質咁差嘅人，我唔想作任何評價。」。

2000年無綫電視劇集